Република Србија

Општина Жабари

Привремени орган општине Жабари

Број:434-2/2023-01

Датум: 07.12.2023. године

Жабари

 У складу са чланом 7. , 18. ,29. Одлуке о јавним расправама (''Сл. гласник Општине Жабари'', бр. 4/19), члана 3. Пословника привременог органа општине Жабари (,,Службени гласник општине Жабари број 24/2023.) Привремени орган општине Жабари сачинио је следећи:

**ИЗВЕШТАЈ О СПРОВЕДЕНОЈ ЈАВНОЈ РАСПРАВИ ПОВОДОМ НАЦРТА ОДЛУКЕ О ЛОКАЛНИМ КОМУНАЛНИМ ТАКСАМА ЗА 2024. ГОДИНУ**

**СА ЗАПИСНИКОМ СА ОТВОРЕНОГ САСТАНКА**

Јавна расправа је спроведена у организацији Привременог органа општине Жабари, а уз стручну помоћ Одељења за буџет и финансије- Одсек за утврђивање и наплату локалних прихода. Лица задужена за давање информација и објашњења учесницима јавне расправе о предложеним решењима су **Новаковић Жељко и Милена Васић** тел. број 012 250 840.

.Јавна расправа је трајала у периоду од 15.11.2023. до 07.12.2023. године.

Нацрти Одлука, које су предмет јавне расправе:

1. **НАЦРТ ОДЛУКЕ О ЛОКАЛНИМ КОМУНАЛНИМ ТАКСАМА ЗА 2024. ГОДИНУ**.

Нацрт Одлуке, која је предмет јавне расправе објављена је на званичном сајту општине Жабари и на огласној табли општине Жабари. Такође, објављен је и Образац за сугестије на Нацрт одлуке, Обавештење о јавној расправи и Позив за јавну расправу.

До завршетка јавне расправе, 07.12.2023. године у 12.00 часова, **НИКО** од грађана, представника удружења грађана и јавности није се јавио за јавну расправу.

До завршетка јавне расправе ни један предлог није стигао.

Ипак, иако се нико није јавио за јавну расправу, Одељење за буџет и финансије одлучило је да одржи планиран отворени састанак заказан за 07.12.2023. године од 12.00 часова, са надом да ће се представници грађана, удружења или јавности појавити и учествовати.

**ЗАПИСНИК**

**са отвореног састанка представника надлежних органа Општине, са заинтересованим грађанима и представницима удружења грађана и заинтересоване јавности**

Одржан је један отворени састанак 07.12.2023. године у сали СО Жабари, са почетком од 12.00 часова.

Састанку су присуствовали представници Одељења за буџет и финансије- Одсек за утврђивање и наплату локалних прихода - руководилац одељења Милена Васић и Жељко Новаковић – лице које је задужено за давање информација и објашњења учесницима јавне расправе о предложеним решењима.

Састанку су још присуствовали председник Привременог органа општине Жабари Јован Лукић и начелник Општинске управе општине Жабари Небојша Миловановић.

Пошто није било присутних представника грађана, удружења и јавности, састанак је завршен у 12.45 часова.

**ПРЕДСЕДНИК ПРИВРЕМЕНОГ ОРГАНА**

 **Јован Лукић, с.р.**